Scream (film)

***Scream*** (ili ***Vrisak***) je američki horor film snimljen 1996. godine u režiji Wesa Cravena. Scenarij je napisao Kevin Williamson, a zamišljen je kao film koji istovremeno parodira i odaje počast slasher filmovima 1970-ih i 1980-ih. Protagonisti su grupa srednjoškolaca u američkom gradiću koji postaju mete serijskog ubice opsjednutog horor-filmovima. Film je doživio ogroman uspjeh, te potakao ne samo istoimenu seriju filmova, nego i svojevrsnu renesansu slasher filma u Hollywoodu u drugoj polovici 1990-ih.

## Radnja

Na početku filma, u uvodnoj temi zazvoni telefon. Mlada djevojka Casey javi se kad joj glas kaže da je pogriješio broj. Casey peče kokice i sprema se gledati film strave. Telefon ponovno zazvoni i javi se taj isti glas koji želi malo pričati s Casey. To kasnije prelazi u prijetnje smrću. Casey upali svjetla na balkonu kad ugleda svog dečka Stevea zavezanog za stolicu. Ubojica je pita pitanja o horor filmovima, no Casey pogriješi jedno pitanje i ubojica ubije Stevea, baci stolicu na prozor, a Casey pobjegne. Netko joj zazvoni na vrata, a kokice joj
zagore. Casey uzme nož i bježi kada vidi ubojicu kako prolazi. Pobjegne na balkon kada se na nju baci ubojica i probode je u trenutku kada njezini roditelji dolaze doma. Na kraju Caseyini roditelji vide Casey obješenu o ljuljačku.

Mlada djevojka po imenu Sydney tipka na računalu kada joj se pojavi njezin dečko Billy. Sljedeće jutro cijela škola u Woodsborrou vrvi od policije i novinara. Sydney saznaje od svoje najbolje prijateljice Tatum da su Casey i Steve ubijeni. Policija pozove Sydney u ravnateljev ured. Navečer ubojica zove Sydney i pokuša je ubiti no ne uspije. Sydney nađe u Billyja telefon i pretpostavi da je on ubojica. Billy je uhićen. U policijsku stanicu dolazi novinarka Gale, a Sydney je opali šakom. Kasnije netko pokuca na vrata ravnatelja Himbryja. On otvori i vidi da nema nikoga. Kada se vrati, ubojica stoji iza vrata koji ga nasmrt probode i on umire. Policija objavi da je od 21 sat policijski sat.

Stuart organizira slavlje u svojoj kući. Cijelo društvo gleda horore kada Tatum ode po pivo u garažu. Tamo se nađe ubojica. Ona misli da se netko zafrkava, no ubojica je pokušava ubiti. Ne uspije, no kada se Tatum hoće provući kroz malu rupu u vratima garaže, ubojica pritisne dugme pomoću kojeg se otvaraju vrata i Tatum umire sploštena s garažnim vratima. Na tulum dolazi i Gale koja postavlja kameru u kuću. Kasnije Galein kamerman otkriva da kamera kasni 30 sekundi. Tada mu ubojica prereže vrat. Gale i Dewey, policajac i Tatumin brat otkrivaju auto Sydneyinog oca. Ubojica progoni Sydney. Ona se zaključa u policijsko auto, a kasnije saznaje da je Billy lažirao svoju smrt te da su on i Stuart ubojice. Oni rane Deweyja, Galea i Randyja dok su Sydneynog oca zarobili. No na kraju Sydney ubije Stuarta sa televizijom, a Billyja s pištoljem.

## Uloge
* Neve Campbell kao Sydney Prescott
* Courteney Cox kao Gale Weathers
* David Arquette kao Dwight 'Dewey' Riley
* Skeet Ulrich kao Billy Loomis
* Matthew Lillard kao Stuart 'Stu' Macher
* Rose McGowan kao Tatum Riley
* Jamie Kennedy kao Randy Meeks
* Drew Barrymore kao Casey Baker
* Henry Winkler kao ravnatelj Himbry
* Joseph Whipp kao Šerif Burke
* W.Earl Brown kao Kenny
* Lawrence Hecht kao Neil Prescott
* Kevin Patrick Walls kao Steve
* Liev Schrebier kao Cotton Weary

## Zanimljivosti
* Courteney Cox i David Arquette upoznali su se na snimanju *Vriska* i 1999. godine vjenčali. Oni u *Vrisku* glume par, te na kraju *Vriska 3* objavljuju Sidney kako će se vjenčati.
* *Vrisak* ima najmanje žrtava ubojice, no kako ima više nastavaka u svakom nastavku ima više žrtava. Tako u *Vrisku* ubojica je ubio 5 ljudi, u *Vrisku 2* 8, u *Vrisku 3* 9, a u *Vrisku 4* 10.

## Smrti
### Prije početka filma
* **Maureen Prescott** - ubijena 1995. Mučena i silovana. Ubio ju je Billy Loomis.

### Ubojičine žrtve na filmu
* **Steve** - ubijen 1996. Proboden u trbuh i izmrcvaren dok je bio zavezan za stolicu.
* **Casey Baker** - ubijena 1996. Probodena u prsa i kasnije obješena za stablo.
* **Ravnatelj Himbry** - ubijen 1996. Proboden četiri puta u trbuh u svom uredu.
* **Tatum Riley** - ubijena 1996. Sploštena joj glava s garažnim vratima.
* **Kenny** - ubijen 1996. Ubojica mu je prerezao vrat u kombiju.

### Ostale smrti
* **Stuart** - ubijen 1996. Sydney je bacila televizor na njegovu glavu.
* **Billy** - ubijen 1996. Sydney ga je upucala u čelo.

## Vanjske veze
*